Nissa Sabyan

Khoirunnisa otabâ sè lebbi èkennal kalabân nyama Nissa Sabyan (lahèr tangghâl 23 Mèi 1991) èngghi panèka panyanyè sareng palakon sè agabung ḍâlem grup musik Sabyan Gambus mènangka dhâddhi sè tokang nyanyè. Nissa èkennal sareng orèng bânynya' karana segghut anyanyèaghi polè (cover) laghu-laghu sè anuansa islami otabâ salawat nabi. Vidèo klipna ampon ètengghu jutaan kalè tor segghut dhâddhi bhârâng sè kalonta è YouTube.

 Kaoḍi'ânna dhibi'èn 
Nissa aropa'aghi vokalis ḍâri Sabyan Gambus. Salèrana lahèr è Lumajâng, Kabhupatèn Bandung tor neng-neng è Bandung sampè' kellas 6 SD pas ngallè ka Jakarta. Saamponna lulus ḍâri sakola SMP, Nissa ngako maso' ka SMKN 56 Jakarta. Mètorot Nissa, ḍâri ka'ḍissa Nissa sè ghi' bhuru omor 19 è taon 2018 ngaghungè pangaterro kaangghuy alanjutaghi pamolangna è jurusân musik.

 Grup musik Sabyan Gambus 
Grup musik Sabyan Gambus molaè èkennal sareng orèng bânynya' karana segghut anyanyèaghi laghu-laghu islami otabâ salawat nabi, kalabân anyanyèaghi polè (cover) otabâ anyanyèaghi karjana sè anyar. Grup musik panèka bâḍâ pan-saponapan angghutan sè tamaso' alumni pondhuk sè bâḍâ è Jakarta. Sampè' samangkèn, jutaan orèng ampon dhâddhi langganan è YouTube resmina (Sabyan Official) sè ampon nyabâ' vidèo sajjhek taon 2017.

Sabyan Gambus awwâlna èghâbây kaangghuy parlo kabinan. Angghutana èngghi panèka Khoirunnisa otabâ Nissa (vokalis), Anisa Rahman (vokalis ḍuwâ'), Ayus (kibor), Kamal (tokang maèn gendang), Tebe (tokang maèn biola) sareng Sofwan (pewara). Kompolan laghu salawat sè palèng kalonta è antarana Ya Maulana, Deen Assalam, Ya Jamalu, Law Kana Bainanal Habib, Ya Habibal Qolbi, Rahman ya Rahman, Ya Asyiqol Musthofa, Ahmad Ya Habibi, Ya Taiba, Qomarun, Assalamualaika ya Rasulullah sareng sè laènna.

 Sombher